Mihai Șora și-a postat buletinul plin cu ștampile de vot. Mesajul transmis la vârsta de 103 ani.
Mihai Șora a votat azi, încă de dimineață, la Alegerile locale 2020. Șora a postat o fotografie cu buletinul plin de ștampile de vot. "Iar domnul cu ștampila a zis: Sperăm să vă vedem și la următoarele alegeri, domnule Șora!", a postat Șora.
Mihai Șora a votat la Alegerile locale încă de la primele ore ale dimineții. Filosoful în vârstă de 103 ani a postat un mesaj pe Facebook prin care spune că a votat "cu sete, cu bucurie și încredere".Șora a postat mai apoi buletinul plin de ștampile."Unde poate fi văzut, în toată splendoarea lui albastră, rotocolul cu douăzeci-douăzeci-lî-mare-de-tipar.P.S. Iar domnul cu ștampila a zis: "Sperăm să vă vedem și la următoarele alegeri, domnule Șora!“ Eu am crezut – cum e și firesc – că se referea la următoarele alegeri locale, dar (cred că) era vorba (doar) de parlamentare", este mesajul lui Mihai Șora.